Nr. 8 / 07.02. 2024

**Hotărâre**

Întrunit în data de 7 februarie 2024, Consiliul Științific al Institutului de Cercetări Interdisciplinare în Bio- Nano- Științe, având în vedere Hotărârea Senatului nr. 6/15.01.2024 privind adoptarea unor măsuri în vederea operationalizării Platformei INSPIRE și Decizia Rectorului nr.910/22.01.2024 cu privire la coordonarea Platformei INSPIRE adoptă, cu votul unanim al membrilor prezenti ( 8 din 11) , următoarea hotărâre:

1. Se integrează în structura administrativă a ICI-BNS următoarele centre ale Platformei INSPIRE:
2. Centrul MRI preclinic
3. Centrul pentru Agenți de contrast și Terapeutici specifici,

cu structura de personal și laboratoarele prevăzute ca parte a Platformei Inspire ( conform hotărârii consiliului științific al Platformei Inspire din data de 29 noiembrie 2023).

1. Cele două centre își păstreză autonomia decizională în ce privește gestionarea echipamentelor și a spațiilor alocate în cadrul Platformei, cât și a obiectivelor de cercetare asumate conform Proiectului Inspire. Ele vor beneficia de sprijinul logistic al administrației ICI-BNS.
2. Personalul centrelor MRI preclinic și pentru Agenți de contrast și Terapeutici specifici este cel constituit în cadrul Platformei Inspire și este format din cercetătorii și tehnicienii special angajați pentru aceste centre în cadrul Proiectului Inspire, respectiv a cadrelor didactice și cercetătorii din UBB care și-au exprimat în scris disponibilitatea de a-și dedica o parte din activitatile lor științifice desfășurate în cadrul UBB pentru realizarea obiectivelor Proiectului Inspire. În aceleași condiții se pot întregi colectivele celor două centre.
3. Membrii celor două centre pot face parte și din alte centre de cercetare ale UBB, inclusiv din cadrul ICI-BNS , în limita numărului de ore asumat pentru cercetarea științifică în cadrul normelor de bază în UBB sau a orelor prevăzute în cadrul unor proiecte de cercetare
4. Institutul de Cercetări Interdisciplinare în Bio- Nano- Științe, pentru a facilita raportarea îndeplinirii obiectivelor asumate prin Proiectul Inspire, va asigura evidentierea explicită a rezultatelor științifice ale celor două centre, pe întreaga durată de monitorizare a proiectului.
5. Pe perioada concediului postnatal a Doamnei Adriana Lazar se numește director interimar al Centrului pentru Agenți de contrast și Terapeutici specifici Doamna CSII dr. Milica Todea, responsabila Laboratorului de Agenți Teranostici nanostructurați din cadrul centrului.
6. Se cooptează în Consiliul Științific al ICI-BNS directorii interimari ai celor două centre:

* Prof. dr. Radu Fechete, membru al Școlii doctorale Fizică din cadrul UBB,
* CS II dr. Milica Todea